Poštovani roditelji,

zbog situacije uzrokovane širenjem COVIDA-19 ova školska godina počet će na nešto drugačiji način u nakani da se poštuju preporuke Hrvatskog zavoda za javno zdravstvo i Ministarstva znanosti i obrazovanja, a kako bi se razina ugroženosti naših učenika i djelatnika svela na što manju moguću razinu. Stoga se nadamo razumijevanju roditelja i učenika u nadi da ćemo uspjeti održati nastavu u kojoj možemo uživo komunicirati s našim učenicima te da više nećemo morati prelaziti na nastavu na daljinu, iako će ovaj oblik nastave biti moguć kod nekih izbornih predmeta, dopunske i dodatne nastave.

Nastava za učenike predmetne nastave planirana je u školskoj godini 2020./21. prema sljedećem rasporedu:

**PRIJE PODNE** 5. i 7. r. u **8:00 sati,**

**POSLIJE PODNE** 6. i 8. r. u **13: 30 sati.**

*\*Učenici mijenjaju smjene svaki tjedan.*

Učenici predmetne nastave ne mijenjaju učionice, osim za izvođenje nastave Informatike i Tehničke kulture. Razredni odjeli raspoređeni su u sljedeće učionice:

**5. razredi:**

 5. a – Hrvatski jezik

 5. b – Vjeronauk

 5. c – Geografija

**6. razredi:**

 6. a – Glazbena kultura

 6. b – Geografija

 6. c – Hrvatski jezik

 6. d – Engleski jezik

**7. razredi:**

 7. a – Povijest

 7. b – Matematika

 7. c – Kemija/Priroda

**8. razredi:**

 8. a – Kemija/Priroda

 8. b – Matematika

 8. c – Njemački jezik

 8. d – Povijest

Planiramo prijevoz učenika u isto vrijeme kao i prošle godine. Objavit ćemo ga sutra nakon što raspored dovoza i odvoza učenika dobijemo od prijevoznika.

Nastava za učenike razredne nastave planirana je u školskoj godini 2020./21. prema sljedećem rasporedu:

**PRIJE PODNE** 1. b, 3. a, 4. a, 4. b

**POSLIJE PODNE** 1. a, 2. a, 2. b, 3. b

*\*Učenici mijenjaju smjene svaki tjedan.*

Iako smo u nadi da korone neće biti planirali nastavu za sve učenike nižih razreda u prijepodnevnoj smjeni, osim za dva razreda, taj plan ne možemo ostvariti. Razlog je briga za sigurnost učenika, odnosno rasterećenje broja učenika pri ulazu u školu, rasterećenje sanitarnih čvorova i školske blagovaone.

Zbog smanjivanja rizika od zaraze u školskom autobusu i pri ulazu u školsku zgradu, jer imamo samo dva ulaza, planiramo dolazak učenika nižih razreda nakon ulaska viših razreda. Sutra očekujemo raspored našeg prijevoznika. Plan je početka nastave za učenike od 1. - 4. razreda u prijepodnevnoj smjeni u **8:30 sati**, a u poslijepodnevnoj smjeni u **13:00 sati**. Ovaj će plan biti izmijenjen s obzirom na mogućnosti prijevoza.

**OBAVIJEST ZA RODITELJE UČENIKA 1. RAZREDA**

**Prvi nastavni dan 7. rujna 2020. učenici prvih razreda dolaze u pratnji jednog roditelja u školsko dvorište gdje će ih dočekati njihova učiteljica.** Nakon uputa, učiteljica će ih povesti u učionicu zajedno s roditeljem, u kojoj je zadržavanje dozvoljeno maksimalno 15 minuta. **Pri ulasku u školu roditelji su obavezni imati masku.**

**Učenici dolaze prema sljedećem rasporedu:**

**1.a razred u 12,00 sati – učiteljica Ksenija Teskač,**

**1.b razred u 9,00 sati – učiteljica Ružica Suton,**

**1. c razred u 9,00 sati – učiteljica Svjetlana Ružić.**

Iduće dane (od utorka pa na dalje), nastava će se održavati kako je planirano:

učenici 1.a ići će u poslijepodnevnu smjenu od 13,00.

učenici 1.b ići će u prijepodnevnu smjenu od 8:30.

učenici 1. c ići će u prijepodnevnu smjenu cijele školske godine.

Učenici 1. a i 1. b mijenjaju smjene svaki tjedan.

Nadamo se da ste na mrežnim stranicama naše Škole detaljno proučili ***Upute za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021****.* i ***Epidemiološke mjere zaštite od zaraze virusom covid-19 za školsku godinu 2020./2021. za učenike i roditelje.***

Na njima pratite i sve dodatne upute koje ćemo objavljivati kada dobijemo informacije nadležnih institucija koje su nam neophodne za uspostavljenje daljnje organizacije.

Učenici će prvog nastavnog dana, kao i tijekom predstojećeg razdoblja od svojih učitelja dobiti sve potrebne upute za rad i način ponašanja u školskom okružju. Na svima nama je odgovornost i potreba zaštite učenika kao i osiguravanje kontinuiteta rada koji omogućuje neposredni kontakt učenika i učitelja. U nadi da ćemo u tome uspjeti tražimo razumijevanje i suradnju.

Želimo svima puno uspjeha u novoj školskoj godini!

Marija Samardžija, ravnateljica Škole